

**Felhívás**

Jászfényszaru Város Önkormányzata a XXIV. Jász Világtalálkozó alkalmából

**JÁSZ-FÉNY SÜTEMÉNYSÜTŐ VERSENYT** hirdet.

A **REDEMPTIO szelet** fantázianevű házi sütemény megalkotása a feladat**.**

A *redemptio* fogalom szorosan kötődik a jászok történelméhez, a szó jelentése: megváltás, önmegváltás. „Mária Terézia királynő 1745. május 6-án írta alá az ún. redemptionális diplomát, melyben megengedi a jászoknak és a kunoknak az önmegváltást. A megváltást részben kölcsönből, részben a települések polgárainak önerejéből finanszírozták. A megváltásból részt vállalókat és leszármazottaikat nevezték redemptusoknak…”(*Jászok Egyesülete oldaláról)*

A pályaműveket

**2018. július 1-jén 9 órára**

*a Lovas pályára, a zsűrisátorba ( Jászfényszaru, Pipacs utca vége) várjuk, A/4-es méretű műanyag tálcán, melyet nem áll módunkban visszaadni.* A sütemény küllemére, alapanyagára, ízére kikötés nincs.

A süteményeket rangos szakmai zsűri bírálja el, melynek tagjai:

**Erdős Hanna** – négyszeres olimpiai és háromszoros világbajnok mestercukrász és szakács, a zsűri elnöke

**Patkó Károly** – olimpiai bronzérmes, világbajnoki ezüstérmes mesterszakács, cukrász

**Mészáros Katalin Anna** - édesszobrász, 2016. évi torta designer világbajnokság

magyarországi fordulójának bronzérmese

Az első 3 helyezett értékes vásárlási utalvánnyal lehet gazdagabb.

A legjobb recepteket a Mi Újság Fényszarun? című havilapban közkinccsé tesszük.

További információ:

Petőfi Sándor Művelődési Ház és Könyvtár

Jászfényszaru, Szent István út 1. Telefon: 06/57/422-265 (Bujdosó Katalin, Nagy Ildikó)

Jászfényszaru, 2018. május 14.



Győriné dr. Czeglédi Márta

polgármester